জানা গেছে, পশ্চিমবঙ্গে গ্রেফতার হওয়া মুসাই চট্টগ্রামের অস্ত্র ব্যবসায়ী মুসা কিনা, তা খতিয়ে দেখতেই বাংলাদেশের ডিবি কর্মকর্তা কলকাতায় এসেছেন। ১৮ আগস্ট পর্যন্ত মুসা এনআইএ হেফাজতে থাকবে। এনআইএ-এর কলকাতা দপ্তরেই এসেছেন ডিবির কর্মকর্তা। সেখানে এনআইএ অফিসারদের উপস্থিতিতে মুসার সঙ্গে তিনি কথা বলবেন। তবে পুরো ব্যাপারটাই হবে অনানুষ্ঠানিকভাবে। সেকারণে এই তদন্ত বা জেরার বিষয়ে সরাসরি কেউ কিছু বলতে বা মুখ খুলতে চাইছেন না।